94 . 
dem landtshoptman im Veltlyn vnd Landtrichter des obren 
grauwen Pundts. Ime sind siner bescheidenlicher Tugenden 
vnd Dapferkeit halben vil fürtreffenliche legationes in namen 
gemeiner landen vertruwet worden, so er, als andre sine 
empter, alle wyslichen verricht hatt. Diser beider vatter 
ist gewesen Johann Floryn, des Raths vnd Seckelmeister der 
loblichen landschafft zuo Disentis, ouch lange zyt gewesner 
Hoptman in namen der Cron Franckrych; darzuo Landtamman 
in sinem vatterland vnd lantrichter des ganzen Pundts. Er 
war in vilen wichtigen Hendlen, ouch in namen des apts zuo 
Disentis vf dem Trientischen Coneilio ein legat vnd wart 
sines verdiensts halben mit dem adelichen stand erhöcht ®. 
Als by den Eidgnossen die langwerend vneinigkeit vnd 
fiendschafft entzwüschend den Catolischen vnd Euangeli- 
schen sich immerdar ernüwret, habend die von Zürych, 
Bern, Basel vnd Schafhusen, zuo verhütung merer vnruow, 
krieg vnd bluotvergiessen ihre gesanthe an die 5 Ort abge- 
fertiget vnd an sy begert fründlicher wys, nach lut deren 
im 4575. iar zuo Zürych vfgerichten verschrybung, mit inen 
zuo läben, dann durch einigkeit syend vnachtbare völcker 
gewaltige künigrych worden, so dargegen durch vneinigkeit 
starcke künigrych zerfallen syend, mit vermäldung, wie sy 
so streng beherrschet worden, heig Gott den vbermuot vnd 
hochfart ihrer Zwangherren gestraft vnd sy der lybeigen- 
schaft entlediget. Sölche fryheit habent ihre altuordren 
mit grossem lob genossen, gemeeret vnd gebessret, welches 
lob vslendische Fürsten den Eidgnossen verbünend vnd mit 
ihren verborgnen anschlegen eidtgnösische brüderliche liebe 
zuo trennen begerend vnd durch innerliche vneinigkeit zum 
absang ihrer fryheit zuo bringen vermeinend. Begärend 
wyter, das sich die 5 Ort mit den alten Pündtnussen ver- 
